దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
కెప్టెన్‌తో గొడవ.. పీయూస్ చావ్లా ఔట్
భారత స్పిన్నర్ పీయూస్ చావ్లా రంజీల్లో జట్టు మారుతున్నాడు. సుదీర్ఘకాలం ఉత్తర్‌ప్రదేశ్ జట్టుకి ప్రాతినిథ్యం వహించిన
TNN | Updated:
Aug 16, 2017, 11:51AM IST
భారత స్పిన్నర్ పీయూస్ చావ్లా రంజీల్లో జట్టు మారుతున్నాడు. సుదీర్ఘకాలం ఉత్తర్&zwnj;ప్రదేశ్ జట్టుకి ప్రాతినిథ్యం వహించిన చావ్లా.. ఆ జట్టు కెప్టెన్ పార్థీవ్&zwnj; పటేల్&zwnj;తో విభేదాల కారణంగా ఈ నిర్ణయం తీసుకున్నట్లు వార్తలు వస్తున్నాయి. అతను రానున్న సీజన్&zwnj;లో గుజరాత్ తరఫున రంజీల్లో ఆడేందుకు దాదాపు ఏర్పాట్లు పూర్తయ్యాయి. 2005లో తన ఫస్ట్ క్లాస్ కెరీర్&zwnj;ని ఆరంభించిన చావ్లా 117 మ్యాచ్&zwnj;ల్లో 386 వికెట్లు పడగొట్టాడు. టీమిండియా తరఫున కేవలం మూడు టెస్టులు మాత్రమే ఆడిన ఈ స్పిన్నర్.. గత కొంతకాలంగా ఉత్తర్&zwnj;ప్రదేశ్ జట్టులో తనకి తగిన ప్రాధాన్యం దక్కడం లేదని వాపోయాడు.
&lsquo;ఉత్తర్&zwnj;ప్రదేశ్ జట్టుని వీడేందుకు ప్రత్యేకమైన కారణం ఏమీ లేదు. ఇప్పటికే కెప్టెన్ పార్థీవ్ పటేల్&zwnj;తో నా నిర్ణయం చెప్పేశాను. ఉత్తరప్రదేశ్ క్రికెట్ అసోసియేషన్&zwnj;తో చర్చల సమయంలో నేను ఎందుకు వెళ్లాలి అనుకుంటున్నానో కూడా వారికి చెప్పాను. గత మూడేళ్లుగా ఉత్తర్&zwnj;ప్రదేశ్ జట్టు వరుస టైటిళ్లతో దూసుకెళ్తోంది. ఇలాంటి సమయంలో జట్టుని వీడి మరో జట్టుతో చేరుతుండటం నాకు బాధగానే ఉంది. కానీ.. ఈ జట్టులో సంతోషంగా ఉండేలేకున్నా&rsquo; అని చావ్లా వివరించాడు. కుల్దీప్ యాదవ్ రాకతో ఉత్తర్&zwnj;ప్రదేశ్ జట్టులో చావ్లా ప్రాధాన్యం బాగా తగ్గిందని అతను జట్టును వీడేందుకు ఇది కూడా ఒక కారణమని చెప్పుకుంటున్నారు.